เรื่องร้องเรียน: วันนี้ (12.12.2022) เวลา 18:30 พบมอเตอร์ไซค์เดวิเวลี่ มาจอดบนฟุตบาทหน้าห้างเป็นจำนวนมาก กีดขวางทางเดิน ปิดทางข้ามม้าลายหน้าห้าง แจ้งทางห้างแล้ว แต่ทางห้างบอกว่า พื้นที่ดังกล่าวเป็นของ เทศกิจดูแล ห้างได้จัดบริเวณให้คนกลุ่มนี้จอดแล้ว แต่ไม่ยอมไปจอด
การดำเนินการของเจ้าหน้าที่: วันอังคารที่ 13 ธ.ค.65 เจ้าหน้าที่เทศกิจ ชุดสายตรวจกลางคืน ตรวจสอบเหตุร้องทุกข์ กรณีมีรถจักรยานยนต์ (ไลเดอร์) จอดบนทางเท้า บริเวณหน้าห้างเดอะมอลล์ สาขาท่าพระ ขอรายงานผลการดำเนินงานดังนี้ 1. ขณะตรวจสอบพบรถจักรยานยนต์จอดบริเวณดังกล่าว 3 คัน และผู้ค้า 1 ราย 2. จนท.ได้ประชาสัมพันธ์ให้เจ้าของรถทราบถึงฐานความผิดตามพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.2535  3. จนท.ได้ประชาสัมพันธ์ให้เจ้าของรถการเคลื่อนย้ายรถออกจากบริเวณดังกล่าว และให้นำไปจอดในที่ ๆ ห้างได้จัดเตรียมไว้ 4. จนท.ได้ว่ากล่าวตักเตือนผู้ค้า และให้เคลื่อนย้ายออก และไม่ให้มาจำหน่ายสินค้าบริเวณดังกล่าวอีก 5. จนท.จะดำเนินการกวดขันต่อเนื่องต่อไป
ความเห็นของผู้แจ้ง: ขอบคุณครับที่ช่วยให้คนเดินบนทางเท้ามีทางเดินที่สะดวกขึ้นครับ
พื้นที่: แขวงบุคคโล เขตธนบุรี กรุงเทพมหานคร